CELEX: 32017R1502
Language: ro
Date: 2017-06-02 00:00:00
Title: Regulamentul delegat (UE) 2017/1502 al Comisiei din 2 iunie 2017 de modificare a anexelor I și II la Regulamentul (CE) nr. 443/2009 al Parlamentului European și al Consiliului în scopul adaptării lor la schimbarea procedurii de testare reglementare utilizate pentru măsurarea emisiilor de CO2 generate de vehiculele ușoare (Text cu relevanță pentru SEE. )

26.8.2017   
               
               
                  RO
               
               
                  Jurnalul Oficial al Uniunii Europene
               
               
                  L 221/4
               
            REGULAMENTUL DELEGAT (UE) 2017/1502 AL COMISIEI
      din 2 iunie 2017
      de modificare a anexelor I și II la Regulamentul (CE) nr. 443/2009 al Parlamentului European și al Consiliului în scopul adaptării lor la schimbarea procedurii de testare reglementare utilizate pentru măsurarea emisiilor de CO2 generate de vehiculele ușoare
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 443/2009 al Parlamentului European și al Consiliului din 23 aprilie 2009 de stabilire a standardelor de performanță privind emisiile pentru autoturismele noi, ca parte a abordării integrate a Comunității de a reduce emisiile de CO2 generate de vehiculele ușoare (1), în special articolul 8 alineatul (9) al doilea paragraf și articolul 13 alineatul (7) al doilea paragraf,
      întrucât:
      
                  (1)
               
               
                  Noul ciclu de conducere european (NEDC), care este utilizat în prezent în temeiul Regulamentului (CE) nr. 692/2008 al Comisiei (2), se înlocuiește, începând cu 1 septembrie 2017, cu o nouă procedură de testare reglementară utilizată pentru măsurarea emisiilor de CO2 și a consumului de carburant aferente vehiculelor ușoare, și anume procedura de testare a vehiculelor ușoare armonizată la nivel mondial (WLTP), prevăzută în Regulamentul (UE) 2017/1151 al Comisiei (3). Se preconizează ca WLTP să furnizeze valori ale emisiilor de CO2 și ale consumului de combustibil mai reprezentative pentru condițiile de conducere reale.
               
            
                  (2)
               
               
                  Pentru a ține seama de diferența dintre nivelul emisiilor de CO2 măsurat în conformitate cu actualul NEDC și cel măsurat în conformitate cu noile proceduri WLTP, a fost introdusă, în temeiul Regulamentului de punere în aplicare (UE) 2017/1153 al Comisiei (4), o metodologie care vizează corelarea valorilor respective.
               
            
                  (3)
               
               
                  Metodologia de corelare va trebui să fie utilizată în etapa de introducere treptată a WLTP până la sfârșitul anului 2020, pentru a asigura faptul că, în perioada respectivă, respectarea de către producători a obiectivelor privind emisiile de CO2 poate fi verificată pe baza valorilor de emisie stabilite în cadrul NEDC. În consecință, obiectivele privind emisiile specifice de CO2 bazate pe WLTP ar trebui să se aplice începând cu anul calendaristic 2021.
               
            
                  (4)
               
               
                  În 2020, emisiile de CO2 ale tuturor vehiculelor noi înmatriculate se vor determina atât pe baza NEDC, cât și pe baza WLTP, în conformitate cu metodologia de corelare. Monitorizarea valorilor emisiilor de CO2 determinate în cadrul ambelor sisteme ar trebui să furnizeze seturi de date robuste, care să permită compararea nivelurilor emisiilor obținute în urma celor două proceduri de testare. Aceste seturi de date ar trebui să permită stabilirea unor obiective privind emisiile specifice bazate pe WLTP a căror strictețe să fie comparabilă cu cea a obiectivelor stabilite prin raportarea la măsurătorile emisiilor pe baza NEDC, în conformitate cu cerința prevăzută la articolul 13 alineatul (7) din Regulamentul (CE) nr. 443/2009.
               
            
                  (5)
               
               
                  În scopul stabilirii obiectivului privind emisiile specifice ale unui producător în 2021, ar trebui să se folosească drept valoare de referință media emisiilor de CO2, stabilite pe baza WLTP, ale autoturismelor noi înmatriculate în 2020. Obiectivul privind emisiile specifice ar trebui să fie stabilit fie prin creșterea, fie prin reducerea valorii de referință proporțional cu gradul de îndeplinire de către producător, în 2020, a obiectivului său privind emisiile stabilit pe baza NEDC.
               
            
                  (6)
               
               
                  În scopul de a se asigura că obiectivele privind emisiile specifice stabilite pe baza WLTP rămân comparabile în timp, ar trebui să se țină seama de modificările anuale ale masei medii a parcului auto al producătorului.
               
            
                  (7)
               
               
                  Ar trebui să se adauge o serie de noi parametri la datele detaliate care trebuie să fie monitorizate în urma introducerii WLTP. În cadrul WLTP, valorile emisiilor de CO2 sunt calculate ținând seama de configurația specifică a fiecărui vehicul. Pentru a asigura identificarea vehiculelor și verificarea eficace a datelor atât de către producători, cât și de către Comisie, este oportun ca monitorizarea să se bazeze pe numerele de identificare ale vehiculelor.
               
            
                  (8)
               
               
                  Prin urmare, anexele I și II la Regulamentul (CE) nr. 443/2009 ar trebui modificate în consecință,
               
            ADOPTĂ PREZENTUL REGULAMENT:
      Articolul 1
      Anexele I și II la Regulamentul (CE) nr. 443/2009 se modifică în conformitate cu anexa la prezentul regulament.
      Articolul 2
      Prezentul regulament intră în vigoare în a douăzecea zi de la data publicării sale în Jurnalul Oficial al Uniunii Europene.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 2 iunie 2017.
         
            
               Pentru Comisie
            
            
               Președintele
            
            Jean-Claude JUNCKER
         
      
      
         (1)  JO L 140, 5.6.2009, p. 1.
      
         (2)  Regulamentul (CE) nr. 692/2008 al Comisiei din 18 iulie 2008 de punere în aplicare și modificare a Regulamentului (CE) nr. 715/2007 al Parlamentului European și al Consiliului privind omologarea de tip a autovehiculelor în ceea ce privește emisiile provenind de la vehiculele ușoare pentru pasageri și de la vehiculele ușoare comerciale (Euro 5 și Euro 6) și privind accesul la informațiile referitoare la repararea și întreținerea vehiculelor (JO L 199, 28.7.2008, p. 1).
      
         (3)  Regulamentul (UE) 2017/1151 al Comisiei din 1 iunie 2017 de completare a Regulamentului (CE) nr. 715/2007 al Parlamentului European și al Consiliului privind omologarea de tip a autovehiculelor în ceea ce privește emisiile provenind de la vehiculele ușoare pentru pasageri și de la vehiculele ușoare comerciale (Euro 5 și Euro 6) și privind accesul la informațiile referitoare la repararea și întreținerea vehiculelor, de modificare a Directivei 2007/46/CE a Parlamentului European și a Consiliului, a Regulamentului (CE) nr. 692/2008 al Comisiei și a Regulamentului (UE) nr. 1230/2012 al Comisiei și de abrogare a Regulamentului (CE) nr. 692/2008 (JO L 175, 7.7.2017, p. 1).
      
         (4)  Regulamentul de punere în aplicare (UE) 2017/1153 al Comisiei din 2 iunie 2017 de stabilire a unei metodologii de determinare a parametrilor de corelare necesari pentru a reflecta schimbarea procedurii de testare reglementară și de modificare a Regulamentului (UE) nr. 1014/2010 (JO L 175, 7.7.2017, p. 679).
      
         ANEXĂ
         Anexele I și II la Regulamentul (CE) nr. 443/2009 se modifică după cum urmează:
         
                     1.
                  
                  
                     În anexa I, se adaugă următoarele puncte 3, 4 și 5:
                     
                                 „3.
                              
                              
                                 În 2021, obiectivul de referință privind emisiile specifice pentru un producător se calculează după cum urmează:
                                 unde:
                                 
                                             
                                                
                                          
                                          
                                             reprezintă media emisiilor specifice de CO2 în 2020, determinată în conformitate cu anexa XXI la Regulamentul (UE) 2017/1151 al Comisiei (*1) și calculată în conformitate cu articolul 4 al doilea paragraf a șasea liniuță din prezentul regulament, fără a include reducerile emisiilor de CO2 care rezultă din aplicarea articolelor 5a și 12 din prezentul regulament;
                                          
                                       
                                             
                                                
                                          
                                          
                                             reprezintă media emisiilor specifice de CO2 în 2020, determinată în conformitate cu Regulamentul de punere în aplicare (UE) 2017/1153 al Comisiei (*2) și calculată în conformitate cu articolul 4 al doilea paragraf a șasea liniuță din prezentul regulament, fără a include reducerile emisiilor de CO2 care rezultă din aplicarea articolelor 5a și 12 din prezentul regulament;
                                          
                                       
                                             NEDCobiectiv2020
                                             
                                          
                                          
                                             reprezintă obiectivul privind emisiile specifice pentru 2020 calculate în conformitate cu punctul 1(c) din prezenta anexă.
                                          
                                       
                           
                                 4.
                              
                              
                                 Începând din 2021, obiectivul privind emisiile specifice pentru un producător se calculează după cum urmează:
                                 Obiectivul privind emisiile specifice = WLTPobiectiv de referință + a [(Mø – M0) – (Mø2020 – M0,2020)]
                                 unde:
                                 
                                             
                                                WLTPobiectiv de referință
                                                
                                             
                                          
                                          
                                             reprezintă obiectivul de referință privind emisiile specifice pentru 2021 calculat în conformitate cu punctul 3;
                                          
                                       
                                             a
                                          
                                          
                                             astfel cum este definit la punctul 1 litera (c);
                                          
                                       
                                             Mø
                                          
                                          
                                             reprezintă media masei (M) definite la punctul 1 a vehiculelor noi înmatriculate în anul-țintă, exprimată în kilograme (kg);
                                          
                                       
                                             M0
                                             
                                          
                                          
                                             astfel cum este definit la punctul 1;
                                          
                                       
                                             Mø2020
                                             
                                          
                                          
                                             reprezintă media masei (M) definite la punctul 1 a vehiculelor noi înmatriculate în 2020, exprimată în kilograme (kg);
                                          
                                       
                                             M0,2020
                                             
                                          
                                          
                                             reprezintă valoarea M0 aplicabilă în anul de referință 2020.
                                          
                                       
                           
                                 5.
                              
                              
                                 Pentru un producător căruia, în 2021, i se acordă o derogare cu privire la un obiectiv specific privind emisiile bazat pe NEDC, obiectivul de derogare bazat pe WLTP se calculează după cum urmează:
                                 unde:
                                 
                                             
                                                
                                          
                                          
                                             astfel cum este definit la punctul 3;
                                          
                                       
                                             
                                                
                                          
                                          
                                             astfel cum este definit la punctul 3;
                                          
                                       
                                             NEDCobiectiv2021
                                             
                                          
                                          
                                             reprezintă obiectivul privind emisiile specifice pentru 2021, stabilit de Comisie în temeiul articolului 11 din prezentul regulament.
                                          
                                       
                           
                        (*1)  Regulamentul (UE) 2017/1151 al Comisiei din 1 iunie 2017 de completare a Regulamentului (CE) nr. 715/2007 al Parlamentului European și al Consiliului privind omologarea de tip a autovehiculelor în ceea ce privește emisiile provenind de la vehiculele ușoare pentru pasageri și de la vehiculele ușoare comerciale (Euro 5 și Euro 6) și privind accesul la informațiile referitoare la repararea și întreținerea vehiculelor, de modificare a Directivei 2007/46/CE a Parlamentului European și a Consiliului, a Regulamentului (CE) nr. 692/2008 al Comisiei și a Regulamentului (UE) nr. 1230/2012 al Comisiei și de abrogare a Regulamentului (CE) nr. 692/2008 al Comisiei (JO L 175, 7.7.2017, p. 1)."
						
                     
                        (*2)  Regulamentul de punere în aplicare (UE) 2017/1153 al Comisiei din 2 iunie 2017 de stabilire a metodologiei de determinare a parametrilor de corelare necesari pentru a reflecta schimbarea procedurii reglementare de testare și de modificare a Regulamentului (UE) nr. 1014/2010 (JO L 175, 7.7.2017, p. 679).”"
						
                  
               
                     2.
                  
                  
                     Anexa II se modifică după cum urmează:
                     
                                 (a)
                              
                              
                                 în partea A, punctul 1 se înlocuiește cu următorul text:
                                 
                                             „1.
                                          
                                          
                                             Pentru fiecare an calendaristic, statele membre înregistrează următoarele date detaliate pentru fiecare autoturism nou înmatriculat pe teritoriul lor:
                                             
                                                         (a)
                                                      
                                                      
                                                         producătorul;
                                                      
                                                   
                                                         (b)
                                                      
                                                      
                                                         numărul de omologare de tip cu extensia corespunzătoare;
                                                      
                                                   
                                                         (c)
                                                      
                                                      
                                                         tipul, varianta și versiunea (dacă este cazul);
                                                      
                                                   
                                                         (d)
                                                      
                                                      
                                                         marca și denumirea comercială;
                                                      
                                                   
                                                         (e)
                                                      
                                                      
                                                         categoria de vehicul omologat;
                                                      
                                                   
                                                         (f)
                                                      
                                                      
                                                         numărul total de noi înmatriculări;
                                                      
                                                   
                                                         (g)
                                                      
                                                      
                                                         masa în stare de funcționare;
                                                      
                                                   
                                                         (h)
                                                      
                                                      
                                                         emisiile specifice de CO2 (NEDC și WLTP);
                                                      
                                                   
                                                         (i)
                                                      
                                                      
                                                         amprenta la sol: ampatamentul, ecartamentul axei directoare și ecartamentul celeilalte axe;
                                                      
                                                   
                                                         (j)
                                                      
                                                      
                                                         tipul de combustibil și modul de combinare a combustibililor;
                                                      
                                                   
                                                         (k)
                                                      
                                                      
                                                         cilindreea motorului;
                                                      
                                                   
                                                         (l)
                                                      
                                                      
                                                         consumul de energie electrică;
                                                      
                                                   
                                                         (m)
                                                      
                                                      
                                                         codul tehnologiei inovatoare sau al grupului de tehnologii inovatoare și reducerea emisiilor de CO2 datorată tehnologiei respective (NEDC și WLTP);
                                                      
                                                   
                                                         (n)
                                                      
                                                      
                                                         puterea netă maximă;
                                                      
                                                   
                                                         (o)
                                                      
                                                      
                                                         numărul de identificare al vehiculului;
                                                      
                                                   
                                                         (p)
                                                      
                                                      
                                                         masa de încercare WLTP;
                                                      
                                                   
                                                         (q)
                                                      
                                                      
                                                         factorii de deviere și de verificare menționați la punctul 3.2.8 din anexa I la Regulamentul de punere în aplicare (UE) 2017/1153;
                                                      
                                                   
                                                         (r)
                                                      
                                                      
                                                         categoria de vehicul înmatriculat.
                                                      
                                                   Cu toate acestea, pentru anul calendaristic 2017, raportarea datelor menționate la litera (g), în ceea ce privește valorile emisiilor de CO2 bazate pe WLTP, și la litera (l), în ceea ce privește reducerile de emisii WLTP obținute prin eco-inovații, precum și a datelor menționate la literele (n), (o) și (q), poate fi facultativă.
                                             Începând cu anul calendaristic 2018, statele membre pun la dispoziția Comisiei, în conformitate cu articolul 8, toți parametrii enumerați la prezentul punct, în formatul specificat în secțiunea 2 din partea C.
                                             Statele membre pun la dispoziție datele menționate la litera (f) pentru anii calendaristici 2017 și 2018.”;
                                          
                                       
                           
                                 (b)
                              
                              
                                 partea C se înlocuiește cu următorul text:
                                 
                                    „PARTEA C – Formatul în care se transmit datele
                                 
                                 Pentru fiecare an, statele membre raportează informațiile precizate la punctele 1 și 3 din partea A, în formatul următor:
                                 
                                    Secțiunea 1 – Date de monitorizare agregate
                                 
                                 
                                             Statul membru (1)
                                             
                                          
                                          
                                              
                                          
                                       
                                             Anul
                                          
                                          
                                              
                                          
                                       
                                             Sursa de date
                                          
                                          
                                              
                                          
                                       
                                             Numărul total de noi înmatriculări de autoturisme noi care sunt supuse omologării CE de tip
                                          
                                          
                                              
                                          
                                       
                                             Numărul total de noi înmatriculări de autoturisme noi care sunt supuse unei omologări individuale
                                          
                                          
                                              
                                          
                                       
                                             Numărul total de noi înmatriculări de autoturisme noi care sunt supuse omologării naționale pentru vehicule fabricate în serii mici
                                          
                                          
                                              
                                          
                                       
                                    Secțiunea 2 – Date de monitorizare detaliate – o înregistrare pentru fiecare vehicul
                                 
                                 
                                             Trimitere la punctul 1 din partea A
                                          
                                          
                                             Date detaliate per vehicul înmatriculat
                                          
                                       
                                             (a)
                                          
                                          
                                             Numele producătorului – denumirea UE standard
                                          
                                       
                                             Numele producătorului – declarația producătorului de echipamente originale
                                          
                                       
                                             Numele producătorului în registrul statului membru (2)
                                             
                                          
                                       
                                             (b)
                                          
                                          
                                             Numărul de omologare de tip (type approval number) și extensia aferentă
                                          
                                       
                                             (c)
                                          
                                          
                                             Tipul
                                          
                                       
                                             Varianta
                                          
                                       
                                             Versiunea
                                          
                                       
                                             (d)
                                          
                                          
                                             Marca și denumirea comercială
                                          
                                       
                                             (e)
                                          
                                          
                                             Categoria de vehicul omologat de tip
                                          
                                       
                                             (f)
                                          
                                          
                                             Numărul total de noi înmatriculări (pentru 2017 și 2018)
                                          
                                       
                                             (g)
                                          
                                          
                                             Masa în stare de funcționare
                                          
                                       
                                             (h)
                                          
                                          
                                             Emisiile specifice de CO2 (combinate)
                                             Valoarea NEDC
                                          
                                       
                                             Emisiile specifice de CO2 (combinate)
                                             Valoarea WLTP (începând din 2019)
                                          
                                       
                                             (i)
                                          
                                          
                                             Ampatament
                                          
                                       
                                             Ecartamentul axei directoare (axa 1)
                                          
                                       
                                             Ecartamentul celeilalte axe (axa 2)
                                          
                                       
                                             (j)
                                          
                                          
                                             Tipul de combustibil
                                          
                                       
                                             Modul de combinare a combustibililor
                                          
                                       
                                             (k)
                                          
                                          
                                             Cilindreea (cm3)
                                          
                                       
                                             (l)
                                          
                                          
                                             Consumul de energie electrică (Wh/km)
                                          
                                       
                                             (m)
                                          
                                          
                                             Codul ecoinovației (ecoinovațiilor)
                                          
                                       
                                             Totalul reducerilor de emisii de CO2 stabilite pe baza NEDC datorate ecoinovației (ecoinovațiilor)
                                          
                                       
                                             Totalul reducerilor de emisii de CO2 stabilite pe baza WLTP datorate ecoinovației (ecoinovațiilor) (începând din 2019)
                                          
                                       
                                             (n)
                                          
                                          
                                             Puterea netă maximă
                                          
                                       
                                             (o)
                                          
                                          
                                             Numărul de identificare al vehiculului (începând din 2019)
                                          
                                       
                                             (p)
                                          
                                          
                                             Masa de încercare WLTP (începând din 2019)
                                          
                                       
                                             (q)
                                          
                                          
                                             Factorul de deviere De (dacă este disponibil)
                                          
                                       
                                             Factorul de verificare (dacă este disponibil)
                                          
                                       
                                             (r)
                                          
                                          
                                             Categoria de vehicul înmatriculat
                                          
                                       
                           
               
            (1)  Codurile ISO 3166 alpha-2, cu excepția Greciei și a Regatului Unit, pentru care codurile sunt «EL» și, respectiv, «UK».
         
            (2)  În cazul omologărilor naționale de serii mici (NSS) sau al omologărilor individuale (IVA), numele producătorului se completează în coloana «Numele producătorului în registrul statului membru», în timp ce în coloana «Numele producătorului – denumirea UE standard» se indică următoarele: «AA-NSS» sau «AA-IVA», după caz.”